Suliffeqarfiit kukkunersiuinermik suliaqartut akuerisat iluminni aaqqissuussaanerat pillugu Kalaallit Nunaannut nalunaarut

Kukkunersiuisut aamma suliffeqarfiit kukkunersiuinermik suliaqartut akuerisat pillugit inatsimmi (kukkunersiuisut pillugit inatsit) § 28, imm. 3 malillugu, kunngip peqqussutaatigut nr. XXX, YYY 2022-kkut Kalaallit Nunaannut atuutilersinneqartoq, aalajangersarneqarpoq:

Kapitali 1

*Atuuffia aamma imarisaa*

**§ 1.** Una nalunaarut suliffeqarfiup iluani aaqqissuussaanermut piumasaqaatinik aaqqiineruvoq, tassunga ilagitillugit suliffeqarfiit kukkunersiuinermik suliaqartut kukkunersiuisut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 1, imm. 2 malillugu suliassanik suliaqartut pitsaassutsimik aqutsinermut atortuinut piumasaqaatit.

*Imm. 2.* Suliffeqarfiit kukkunersiuinermik suliaqartut atortuisa, isumalluutaasa aamma ingerlatseriaasiisa sulianik ingerlatsineranni ataqatigiittuarneq aamma akuttoqatigiisitsisarneq isumannaassavaat.

*Imm. 3.* Suliffeqarfiup kukkunersiuinermik suliaqartup ilumini aaqqissuussaanermut piumasaqaatinik naammassinninnini allakkatigut imaluunniit elektroniskimik uppernarsarsinnaassavaa, tassunga ilagitillugit pitsaassutsimik aqutsinermut atortup uppernarsarneqarnera aammalu atorneqarnera. Ilumini aaqqissuussaanermut piumasaqaatinik naammassinninnermut atatillugu, tassunga ilagitillugit pitsaassutsimik aqutsinermut atortumut piumasaqaatit, suliffeqarfiup kukkunersiuinermik suliaqartup suliffeqarfittut angissutsini aammalu ingerlatsinikkut pissutsini, aammalu attaveqarfinnut ilaanini eqqumaffigissavai.

*Imm. 4.* Suliffeqarfiup kukkunersiuinermik suliaqartup politikkini aamma pissutsini, tak. §§ 2 aamma 3, suliffeqarfimmi atorfilittaminut nalunaarutigissavai.

Kapitali 2

*Suliffeqarfiup kukkunersiuinermik suliaqartup ilumini aaqqissuussaaneranut piumasaqaatit*

**§ 2.** Suliffeqarfik kukkunersiusinermik suliaqartoq ilumini aaqqissuussaaneqassaaq suliffeqarfimmut kukkunersiuinermik suliaqartumut aammalu kukkunersiuisorisat attuumassuteqannginnerannut aammalu naapertuilluarnerannut navianaataasinnaasut pinngitsoortinneqarnissaat siunertaralugu kiisalu uppernarsaalluni nalunaarnerit pillugit sulianik ingerlatsinermi pitsaassutsip, innarligassaannginnerup aammalu peqqissaarnerup isumannaarneqarnissaannut. Suliffeqarfiup kukkunersiuinermik suliaqartup ilumini aaqqissuussaanermut piumasaqaatit tulliuttut naammassissavai:

1) Suliffeqarfiup kukkunersiuinermik suliaqartup politikkini aamma pissutsini aalajangersassavai, piginnittut imaluunniit aktianik pigisaqartut kiisalu suliffeqarfiup imaluunniit siliffeqarfiup attuumassuteqartup siulersuisuisa, pisortaasa imaluunniit nakkutiginnittussaatitaasa sulianik ingerlatsinermut sukkulluunniit akuliutinnginnissaat isumannaarniarlugu, taassuma kukkunersiuisup, suliffeqarfik kukkunersiuinermik suliaqartoq sinnerlugu suliaqartup, attuumassuteqannginneranik aamma kinaasusersiunnginneranik nalornilersitsisinnaasumik,

2) Suliffeqarfik kukkunersiuinermik suliaqartoq aaqqissuussaanikkut aamma allaffissornikkut pineqaatissiissutinik aalajangersaassaaq, suliffeqarfiup aammalu kukkunersiuisorisat attuumassuteqannginnerannut aammalu naapertuilluarnerannut navianaataasinnaasut kukkunersiuisut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 15 a-mi, § 24-mi aamma § 24 a-mi pineqartut pitsaaliornissaannut, suussusersinissaannut, piuneerutsinnissaannut imaluunniit suliarinissaannut, aammalu taakkua pineqaatissiissutit suliffeqarfimmi atorfilittanut nalunaarutigissallugit,

3) suliffeqarfik kukkunersiuinermik suliaqartoq toqqissisimanartunik allaffissornikkut aammalu naatsorsuuserinikkut suleriuseqassaaq, ilumini pitsaassutsimik aqutsinermut ingerlatseriaaseqassaaq, paasissutissanik suliaqarnermut atortut nakkutigineqarnerinut aammalu isumannaallisaanermut navianaataassinnaasunut naliliinermut ingerlatseriaaseqassaaq, suliffeqarfimmi kukkunersiuinermik suliaqartup iluani aalajangiinerit aammalu ingerlatseriaatsit eqquutsinneqarnissaannut isumannaarisunik, aammalu

4) suliffeqarfik kukkunersiuinermik suliaqartoq akissarsisitsinermut politikkimik tulluartumik aalajangersaassaaq, tassunga ilagitillugu sinneqartoorutinik agguaaneq, suliap pitsaassusissaata isumannaarnissaanut naammattumik angusatigut nukingisaarinissamut ilaqartoq. Akissarsiat, kukkunersiuisup imaluunniit suliffeqarfiup kukkunersiuinermik suliaqartup sulianik allanut suliffeqarfimmut kukkunersiorneqartumut suliarinerininngaannit pissarsiaat, angusat pillugit naliliinermut ilaatinneqarsinnaanngillat imaluunniit akissarsisitsinermi inunnut peqataasunut imaluunniit suliap suliarineqarneranut sunniuteqarsinnaasunut.

*Imm. 2.* § 2, imm. 1, nr. 1-imi aamma 4-mi piumasaqaatit, suliffeqarfinnut kukkunersiuinermik suliaqartunut, taamaallaat ataatsimik kukkunersiuisoqartunut, aammalu uppernarsaalluni nalunaarnerit pillugit suliaqartunik atorfilittaqanngitsunut atuutissanngillat.

*Imm. 3.* Suliffeqarfik kukkunersiuinermik suliaqartoq, kukkunersiuisut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 1, imm. 2 malillugu suliffeqarfinnut mikinerusunut suliassanik taamaallaat ingerlatsisoq, pituttugaannginnerusunik periutsinik atuisinnaavoq, ilumini aaqqissuussaanermut piumasaqaatinik naammassinninnini uppernarsaruniuk, soorlu eqqaamassutissanik, nalunaarsuiffinnik aammalu immersugassanik.

*Imm. 4.* Suliffeqarfiup kukkunersiuinermik suliaqartup nakkutigissavaa aamma nalilersussavaa atortut atorneqartut, pitsaassutsimik aqutsinermut atortut aammalu aaqqissuussinerit allat siunertanut naapertuunnerat aammalu sunniuteqarluarnerat, kukkunersiuisut pillugit inatsit aammalu suliffeqarfiit pisortanut soqutigisaqartut pillugit peqqussut (EU) nr. 537/2014, kunngip peqqussutaatigut Kalaallit Nunaannut atuutilersinneqartut, naapertorlugit pilersinneqartut, kiisalu atortut pilersinneqarsimasut amigaatigisinnaasaat pillugit ikiorsiinissamut pineqaatissiissutinik tulluartunik aalajangiineq isumagissallugu.

*Pitsaassutsimik aqutsinermut atortoq*

**§ 3.** Revisionsvirksomheden Suliffeqarfik kukkunersiuinermik suliaqartoq pitsaassutsimik aqutsinermut atortoqassaaq, minnerpaamik politikkinik aammalu ingerlatseriaatsinik tulliuttunut ilaatitsisumik:

1) Suliffeqarfimmi pitsaassutsimut pisortatut akisussaaneq,

2) ileqqorissaarnissamut piumasaqaatit attuumassutillit,

3) sullissanut tunngasut pillugit aammalu suliassat immikkut ittut pillugit akuersineq aammalu nangittumik ingerlatsineq,

4) inuit isumalluutit, tassunga ilagitillugit kukkunersiuisoq aammalu inuit allat suliap ingerlanneqarneranut attuumassuteqartut suliap ingerlannissaanut pisariaqartunik piginnaasaqarnissaat aamma pisinnaasaqarnissaat,

5) suliap ingerlanneqarnera, tassunga ilagitillugu kukkunersiuisumut aammalu inunnut allanut suliap ingerlanneqarnerani pisunut attuumassuteqartunut, suliap ingerlanneqarnissaanut siunnersuineq, nakkutilliineq aammalu misissuineq, aammalu suliamut toqqorsivimmik pilersitsineq,

6) pitsaassutsimik aqutsinermut atortup aammalu uppernarsaalluni nalunaarnerit pillugit suliat nakkutigineqarneri aammalu naliliivigineqarneri, tassunga ilagitillugu kukkunersiuisut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 28-mi pineqartoq aaqqissuussinerup nakkutigineqarnera, kiisalu suliamik ingerlatsinermi innarligassaannginnermut ingasattumik kinguneqarsinnaasut pisut suliarinissaannut aammalu nalunaarsorneqarnissaannut pineqaatissiissutit tulluartut aammalu sunniuteqarluartut, aammalu

7) inunnut pingajuusunut suliassanik avammut tunioraaneq, suliffeqarfiup kukkunersiuinermik suliaqartup ilumini aamma avammut pitsaassutsimik nakkutiginninnerata ajorseriannginnissaa isumannaarniarlugu.

*Imm. 2.* Suliassanik avammut tunioraaneq suliffeqarfiup kukkunersiuinermik suliaqartup aammalu kukkunersiuisup atsiortuusup kukkunersiuisut pillugit inatsit malillugu akisussaaffii aamma pisussaaffii kalluassanngilai.

*Imm. 3.* Suliffeqarfiup kukkunersiuinermik suliaqartup ukiumoortumik pitsaassutsimik aqutsinermut atortuni naliliivigisassavaa aammalu naliliinerit inerneri kiisalu pitsaassutsimik aqutsinermut atortup allanngortinneqarnissaanut pineqaatissiissutitut siunnersuutaasinnaasut nalunaarsortassallugit. Pitsaassutsimik aqutsinermut atortumut akisussaaffik kukkunersiuisumiissaaq akuerisaasumi.

*Imm. 4.* Imm. 1, nr. 6 malillugu nakkutiginninnermi ingerlatseriaatsini aamma ilaapput, pisuni kukkunersiusisup kukkunersiusisut pillugit inatsimmi aalajangersakkanik unioqqutitsisimasinnaaneranik, imaluunniit unioqqutitsiniarneranik aarlerinaateqarsinnaasut pillugit naammattumik aamma naapertuuttumik suliarinninnissamut isumannaarisut, tassunga ilagitillugit ingerlatseriaatsit, pisut taamaattut suliarineqarnerisa uppernarsarneqarnissaannut, isumannaarisut.

*Imm. 5.* Suliffeqarfik kukkunersiuinermik suliaqartoq kukkunersiuisut pillugit inatsimmi, kunngip peqqussutaatigut Kalaallit Nunaannut atuutilersinneqartumi, suliffeqarfinnut mikinerusunut, § 1, imm. 2 malillugu suliassanik ingerlatsisoq, pituttugaannginnerusunik aamma annikinnerusunik periutsinik taamaallaat atuisinnaavoq, politikkinik aamma ingerlatseriaatsinik uppernarsaanissaminut aamma nalunaaruteqarnissaminut, soorlu eqqaamassutissanik, nalunaarsuiffinnik aammalu immersugassanik.

Kapitali 3

*Atuutilersinneqarpoq*

**§ 4.** Nalunaarut atuutilissaaq ulloq 1. januar 2023.

*Erhvervsstyrelseni, ulloq xx. xx 202x*

xx

/ xx